b'\n_START_ARTICLE_\nNusikaltimas yra nusikaltimas\n_START_SECTION_\nTurinys\n_START_PARAGRAPH_\nPolas ir Mari Kastneriai buvo susituok\xc4\x99 kelet\xc4\x85 met\xc5\xb3, kuomet nelaimingo atsitikimo metu \xc5\xbemona liko dalinai paraly\xc5\xbeiuota ir prikaustyta prie invalido ve\xc5\xbeim\xc4\x97lio. Po \xc5\xa1io \xc4\xafvykio j\xc5\xb3 santykiai gerokai pasikeit\xc4\x97: Polas susirado meilu\xc5\xbe\xc4\x99 Fransaz\xc4\x85, o Mari, kuriai priklauso \xc5\xa1eimos pinigai, tapo pavyd\xc5\xbeia ir nuolat viskuo nepatenkinta niurzga. Pra\xc4\x97jus 3 metams \xc4\xafvyko nelaimingas atsitikimas, kurio metu Mari \xc5\xbeuvo: j\xc4\x85 partrenk\xc4\x97 riedantis jos pa\xc4\x8dios automobilis, kur\xc4\xaf sugedus\xc4\xaf ji paliko ant kalno, o pati ve\xc5\xbeim\xc4\x97liu va\xc5\xbeiavo ie\xc5\xa1koti pagalbos._NEWLINE_Po laidotuvi\xc5\xb3 teisininkas perskaito testament\xc4\x85, kuriame nurodoma, kad jei ji mirt\xc5\xb3 ne savo mirtimi, policija b\xc5\xabtinai tur\xc4\x97t\xc5\xb3 atlikti tyrim\xc4\x85, nes Polas neva jau yra band\xc4\x99s j\xc4\x85 nu\xc5\xbeudyti. Be to, jos turtai atiteks vyrui tik tuo atveju, jei jo namuose apsigyvens jos sesuo Ana. \xc5\xa0i pasirodo esanti labai pana\xc5\xa1i \xc4\xaf Mari, o netrukus pradeda elgtis kaip ir jos sesuo: nusida\xc5\xbeo plaukus, va\xc5\xbein\xc4\x97ja ve\xc5\xbeim\xc4\x97liu ir kaltina Pol\xc4\x85 sesers mirtimi._NEWLINE_Netrukus Pol\xc4\x85 aplanko paslaptingas vyras, kuris parei\xc5\xa1kia, kad Mari mirtis \xe2\x80\x93 jo rank\xc5\xb3 darbas ir kad Polas turi jam sumok\xc4\x97ti didel\xc4\x99 pinig\xc5\xb3 sum\xc4\x85. Prie\xc5\xa1ingu atveju jis grasina pateikti policijai \xc4\xafrodymus, kad \xc5\xbemonos mirtis buvo smurtin\xc4\x97. Po ilg\xc5\xb3 dvejoni\xc5\xb3 Polas nusprend\xc5\xbeia nemok\xc4\x97ti, o pats nu\xc5\xbeudyti \xc5\xa1anta\xc5\xbeuotoj\xc4\x85...'